pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช. ก.อุตฯ แต่งชุดไทยร่วมชมงาน “อุ่นไอรักคลายความหนาว สายน้ำแห่งรัตนโกสินทร์”
วันอังคารที่ 18 ธันวาคม 2561
รมช. ก.อุตฯ แต่งชุดไทยร่วมชมงาน “อุ่นไอรักคลายความหนาว สายน้ําแห่งรัตนโกสินทร์”
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยคู่สมรส เข้าร่วมชมงาน "อุ่นไอรัก คลายความหนาว สายน้ําแห่งรัตนโกสินทร์" ณ บริเวณลานพระราชวังดุสิต
วันนี้ (18 ธันวาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยคู่สมรส เข้าร่วมชมงาน "อุ่นไอรัก คลายความหนาว สายน้ําแห่งรัตนโกสินทร์" ณ บริเวณลานพระราชวังดุสิต โดยมี พลเอกประยุทธ์ จันทร์โอชา นายกรัฐมนตรี พร้อมนางนราพร จันทร์โอชา ภริยา เป็นผู้นําคณะ
โดยภายในงานที่ทุกท่านจะได้สัมผัสกับความสวยงามของการแต่งกายและบรรยากาศย้อนยุค ความร่มรื่นของต้นไม้นานาพรรณ รวมไปถึงความวิจิตรงดงามของเรือพระที่นั่งสุพรรณหงส์ พร้อมการแสดงเห่เรือ ซึ่งงาน "อุ่นไอรัก คลายความหนาว สายน้ําแห่งรัตนโกสินทร์" ในปีนี้จัดขึ้นเป็นครั้งที่ 2 ระหว่างวันที่ 9 ธันวาคม 2561 - 19 มกราคม 2562 โดยจะเริ่มขึ้นวันอาทิตย์ - วันพฤหัส เวลา 10.00 - 21.00 น. และวันศุกร์ - วันเสาร์ เวลา 10.00 - 22.00 น. โดยในปีนี้ได้แบ่งพื้นที่ออกเป็น 2 ส่วนด้วยกันคือ บริเวณพระลานพระราชวังดุสิต และบริเวณสนามเสือป่า
รัฐบาลไทย-ข่าวทำเนียบรัฐบาล-รมช.ธรรมนัส มอบหนังสือ ส.ป.ก.4-01 แก่เกษตรกรจังหวัดเพชรบูรณ์
วันศุกร์ที่ 7 กุมภาพันธ์ 2563
รมช.ธรรมนัส มอบหนังสือ ส.ป.ก.4-01 แก่เกษตรกรจังหวัดเพชรบูรณ์
รมช.ธรรมนัส มอบหนังสือ ส.ป.ก.4-01 แก่เกษตรกรจังหวัดเพชรบูรณ์ หวังลดความเหลื่อมล้ําทางสังคม และพัฒนาอาชีพเกษตรกรรม ให้เกษตรกรมีความเป็นอยู่ที่ดียิ่งขึ้น
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) แก่เกษตรกร มอบสินเชื่อเงินกองทุนการปฏิรูปที่ดินเพื่อเกษตรกรรม มอบพันธุ์สัตว์น้ํา และมอบบัตรดินดีให้แก่เกษตรกรในเขตปฏิรูปที่ดิน ณ อาคารอเนกภิรมย์ ที่ว่าการอําเภอหนองไผ่ จ.เพชรบูรณ์ ว่า กระทรวงเกษตรและสหกรณ์ โดย สํานักงานการปฏิรูปที่ดินจังหวัดเพชรบูรณ์โดยมีพื้นที่ดําเนินการในเขตปฏิรูปที่ดินจังหวัดเพชรบูรณ์ จํานวน 9 อําเภอ ประมาณ 1,877,504 ไร่ และได้ดําเนินการจัดที่ดินให้เกษตรกรไปแล้ว จํานวน 84,242 ราย 101,813 แปลง เนื้อที่ 1,343,067 ไร่ เพื่อกระจายการถือครอง ลดความเหลื่อมล้ําทางสังคม การใช้ที่ดินให้เกิดประโยชน์สูงสุดโดยการจัดหาที่ดินและจัดที่ดินให้แก่เกษตรกรผู้ไร้ที่ดินทํากินหรือมีที่ดินเล็กน้อยไม่เพียงพอต่อการครองชีพ พร้อมให้ความช่วยเหลือในการพัฒนาอาชีพเกษตรกรรม ปรับปรุงทรัพยากร และปัจจัยการผลิต ตลอดจนการผลิตและการจําหน่ายให้เกิดผลดียิ่งขึ้น
“ในวันนี้ได้มอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) แก่พี่น้องเกษตรกรในเขตปฏิรูปที่ดินจังหวัดเพชรบูรณ์ อีกทั้งยังได้มอบสินเชื่อเงินกองทุนการปฏิรูปที่ดินเพื่อเกษตรกรรม มอบพันธุ์สัตว์น้ํา และมอบบัตรดินดีให้แก่เกษตรกรในเขตปฏิรูปที่ดิน พร้อมพบปะพี่น้องเกษตรกร วันนี้ได้มอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) จํานวน 500 ราย 530 แปลง เนื้อที่ 5,709–1–38 ไร่ เป็นแปลงเกษตรกรรมและแปลงชุมชน เมื่อเกษตรกรได้รับการอนุญาตให้เข้าทําประโยชน์ในเขตปฏิรูปที่ดินแล้ว ทําให้เกษตรกรได้รับโอกาสและความเสมอภาคทางสังคม ได้มีที่ทํากินอย่างถูกต้องตามกฎหมายในการประกอบอาชีพเกษตรกรรม ยังสามารถเข้าถึงแหล่งเงินทุนในการประกอบอาชีพ พร้อมปัจจัยการผลิต” ร้อยเอก ธรรมนัส กล่าว
ทั้งนี้ จังหวัดเพชรบูรณ์มีพื้นที่ทั้งสิ้น 7,917,760 ไร่ มีพื้นที่ถือครองทางการเกษตร เท่ากับ 3,282,383 ไร่ คิดเป็นร้อยละ 41.5 พื้นที่ป่าไม้ 2,419,304 ไร่ คิดเป็นร้อยละ 30.5 พื้นที่นอกภาคการเกษตร 2,216,073 ไร่ คิดเป็นร้อยละ 28.0 มีแม่น้ําป่าสักเป็นแม่น้ําสายสําคัญที่สุดของจังหวัด ทางจังหวัดเพชรบูรณ์ได้เล็งเห็นถึงความสําคัญของการพัฒนาด้านการเกษตรที่สามารถสร้างรายได้ให้เกษตรกรให้มีความเป็นอยู่ที่ดีขึ้น
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ฐานะการคลังของรัฐบาลในช่วง 2 เดือนแรกของปีงบประมาณ 2563 (ตุลาคม – พฤศจิกายน 2562)
วันพุธที่ 25 ธันวาคม 2562
ฐานะการคลังของรัฐบาลในช่วง 2 เดือนแรกของปีงบประมาณ 2563 (ตุลาคม – พฤศจิกายน 2562)
านะการคลังของรัฐบาลตามระบบกระแสเงินสดในช่วง 2 เดือนแรกของปีงบประมาณ 2563 (ตุลาคม – พฤศจิกายน 2563) รัฐบาลมีรายได้นําส่งคลังทั้งสิ้น จํานวน 429,707 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 549,527 ล้านบาท
ฐานะการคลังของรัฐบาลในช่วง 2 เดือนแรกของปีงบประมาณ 2563 (ตุลาคม – พฤศจิกายน 2562)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงข่าวฐานะการคลังของรัฐบาลตามระบบกระแสเงินสดในช่วง 2 เดือนแรกของปีงบประมาณ 2563 (ตุลาคม – พฤศจิกายน 2563) รัฐบาลมีรายได้นําส่งคลังทั้งสิ้น จํานวน 429,707 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 549,527 ล้านบาท ส่งผลให้เงินคงคลัง ณ สิ้นเดือนพฤศจิกายน 2562 มีจํานวนทั้งสิ้น 340,815 ล้านบาท
Government’s Fiscal Balance Report: The First 2 Months of Fiscal Year 2020 (October – November 2019)
Mr. Lavaron Sangsnit, Director–General of the Fiscal Policy Office and Spokesperson of the Ministry of Finance, stated that in the first 2 months of fiscal year 2020 (October – November 2019), the government has received 429,707 million baht of revenue on cash basis and disbursed 549,527 million baht of expenditure. Therefore, the treasury reserve at the end of November 2019 was at 340,815 million baht.
https://bit.ly/39aHCgy
https://bit.ly/2QgWK3l
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานเปิดนิทรรศการเพื่อเฉลิมฉลองความสัมพันธ์ทางการทูต ๑๓๐ ปี ไทย-ญี่ปุ่น
วันอังคารที่ 4 กรกฎาคม 2560
รองนายกรัฐมนตรี เป็นประธานเปิดนิทรรศการเพื่อเฉลิมฉลองความสัมพันธ์ทางการทูต ๑๓๐ ปี ไทย-ญี่ปุ่น
รองนายกรัฐมนตรี เป็นประธานเปิดนิทรรศการเพื่อเฉลิมฉลองความสัมพันธ์ทางการทูต ๑๓๐ ปี ไทย-ญี่ปุ่น
เมื่อวันที่ ๓ กรกฎาคม ๒๕๖๐ เวลาประมาณ ๑๔.๐๐น. (ตามเวลาท้องถิ่นประเทศญี่ปุ่น) พลเอกธนะศักดิ์ ปฏิมาประกร รองนายกรัฐมนตรี เป็นประธานเปิดนิทรรศการเพื่อเฉลิมฉลองความสัมพันธ์ทางการทูต ๑๓๐ ปี ไทย-ญี่ปุ่นเรื่อง “ประเทศไทย: แดนแห่งความรุ่งโรจน์ในพระพุทธศาสนา" ณ พิพิธภัณฑสถานแห่งชาติ โตเกียวประเทศญี่ปุ่น โดยมีนางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม นายอนันต์ ชูโชติ อธิบดีกรมศิลปากร ผู้อํานวยการพิพิธภัณฑสถานแห่งชาติ โตเกียว ประธานบริษัทนิเคอิ และผู้มีเกียรติเข้าร่วมในพิธี
โดย รองนายกรัฐมนตรี กล่าวถึงนิทรรศการครั้งนี้ว่าจัดขึ้นเพื่อเฉลิมฉลองความสัมพันธ์ทางการทูต ๑๓๐ ปี ไทย-ญี่ปุ่น เป็นสิ่งที่แสดงถึงความสัมพันธ์ระหว่างกันที่มีการติดต่อกันมายาวนานกว่า ๖๐๐ ปี และได้เริ่มสถาปนาความสัมพันธ์ทางการทูตอย่างเป็นทางการ เมื่อ ๑๓๐ ปีมาแล้ว ทั้งสองประเทศมีความสัมพันธ์อันดีต่อกันในหลาย ๆ ด้าน ซึ่งล้วนมีรากฐานมาจากพระราชไมตรีอันใกล้ชิดระหว่างพระราชวงศ์ญี่ปุ่น และพระราชวงศ์ไทย โดยได้มีการแลกเปลี่ยนการเยือนระหว่างกันในทุกระดับอย่างสม่ําเสมอ นอกจากนี้ คนไทยและคนญี่ปุ่น มีความคล้ายกันหลายประการ เช่น การนับถือพุทธศาสนา และการมีพื้นฐานการดํารงชีวิตมาจากสังคมเกษตรกรรม
รัฐบาลไทย โดยกระทรวงวัฒนธรรมและกระทรวงการต่างประเทศ ได้จัดกิจกรรมแลกเปลี่ยนทางวัฒนธรรมครั้งสําคัญนี้ โดยได้นําโบราณวัตถุ ศิลปวัตถุชิ้นเยี่ยมที่แสดงถึงประวัติศาสตร์ทุกสมัยของประเทศไทยจากพิพิธภัณฑสถานแห่งชาติ ๑๗ แห่ง และหอสมุดแห่งชาติ รวม ๑๑๖ รายการ มาจัดแสดง ณ พิพิธภัณฑสถานแห่งชาติ โตเกียว ระหว่างวันที่ ๔ กรกฎาคม - ๒๗ สิงหาคม ๒๕๖๐ บางชิ้นไม่เคยอนุญาตให้นําออกไปจัดแสดงนอกประเทศไทย ได้แก่ บานประตูไม้แกะสลักพระวิหารวัดสุทัศนเทพวราราม ซึ่งเป็นงานฝีพระหัตถ์พระบาทสมเด็จพระพุทธเลิศหล้านภาลัย และได้รับทุนสนับสนุนด้านการอนุรักษ์จากมูลนิธิซูมิโตโม ประเทศญี่ปุ่น รวมทั้ง โบราณวัตถุ ศิลปวัตถุ ของวัดราชประดิษฐสถิตมหาสีมาราม ซึ่งได้รับการสนับสนุนด้านการอนุรักษ์จากสถาบันวิจัยมรดกทางวัฒนธรรมแห่งชาติ กรุงโตเกียว (NRICPT) และได้นํามาจัดแสดงในนิทรรศการพิเศษครั้งนี้ด้วย หวังว่าจะช่วยส่งเสริมให้ผู้เข้าชมได้รับความรู้ ความเข้าใจในมรดกศิลปวัฒนธรรมไทย อีกทั้งตระหนักถึงความร่วมมือและมิตรไมตรีที่ดีต่อกันของสองประเทศที่มั่นคงยั่งยืนต่อไป
รัฐบาลไทย-ข่าวทำเนียบรัฐบาล-นายกฯ กำชับดูแลช่วยเหลือลูกเรือไทย 18 คน ที่ถูกลอยแพกลางทะเลโซมาเลียอย่างเต็มที่
วันศุกร์ที่ 9 สิงหาคม 2562
นายกฯ กําชับดูแลช่วยเหลือลูกเรือไทย 18 คน ที่ถูกลอยแพกลางทะเลโซมาเลียอย่างเต็มที่
นายกฯ กําชับดูแลช่วยเหลือลูกเรือไทย 18 คน ที่ถูกลอยแพกลางทะเลโซมาเลียอย่างเต็มที่
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยถึงการช่วยเหลือลูกเรือไทย 18 คน ที่ถูกลอยแพกลางทะเลประเทศโซมาเลีย ว่า พลเอก ประยุทธ์ จันทร์โอชา นายกรัฐมนตรีและ รมว.กลาโหม ห่วงใยและติดตามสถานการณ์อย่างต่อเนื่อง โดยลูกเรือทั้งหมดจะเดินทางถึงไทยในวันที่ 12 ส.ค. 62 พร้อมกัน ซึ่งนายกรัฐมนตรีได้กําชับให้หน่วยงานที่เกี่ยวข้องดูแลลูกเรือไทยอย่างดีที่สุด
สําหรับการให้ความช่วยเหลือลูกเรือนั้น หากเป็นแรงงานที่เป็นสมาชิกกองทุนช่วยเหลือคนหางานไปทํางานต่างประเทศ จะได้รับการดูแลตามระเบียบกองทุนฯ เช่น ค่าพาหนะในต่างประเทศ ค่าที่พัก ค่าอาหาร ค่ารักษาพยาบาล เท่าที่จ่ายจริงไม่เกิน 30,000 บาท การอํานวยความสะดวกรถรับส่ง จัดหาที่พักก่อนเดินทางกลับภูมิลําเนา และค่าพาหนะ ค่าอาหารในการเดินทางกลับภูมิลําเนา การติดตามสิทธิประโยชน์ให้เมื่อเดินทางถึงไทยแล้ว เช่น ค่าจ้างค้างจ่าย เงินสมาชิกกองทุน รวมทั้งสอบถามความต้องการทํางาน ทั้งในประเทศและต่างประเทศ และดําเนินคดีกับนายหน้าหากมีการฝ่าฝืน พ.ร.บ.จัดหางานและคุ้มครองคนหางาน พ.ศ. 2528 และที่แก้ไขเพิ่มเติม (ฉบับที่ 2) พ.ศ.2537 ด้วย
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร และพลอากาศเอก ประจิน จั่นตอง รองนายกรัฐมนตรี ร่วมเป็นประธานในพิธีเปิดงานวันวัฒนธรรมไทยใน ASTANA EXPO 2017
วันอาทิตย์ที่ 13 สิงหาคม 2560
พลเอก ธนะศักดิ์ ปฏิมาประกร และพลอากาศเอก ประจิน จั่นตอง รองนายกรัฐมนตรี ร่วมเป็นประธานในพิธีเปิดงานวันวัฒนธรรมไทยใน ASTANA EXPO 2017
พลเอก ธนะศักดิ์ ปฏิมาประกร และพลอากาศเอก ประจิน จั่นตอง รองนายกรัฐมนตรี ร่วมเป็นประธานในพิธีเปิดงานวันวัฒนธรรมไทยใน ASTANA EXPO 2017
วันนี้ (12 สิงหาคม 2560) เวลา 1300 น. ณ สาธารณรัฐคาซัคสถาน รองนายกรัฐมนตรี (พลเอก ธนะศักดิ์ ปฏิมาประกร) รองนายกรัฐมนตรี (พลอากาศเอก ประจิน จั่นตอง) และ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมเป็นประธานในพิธีเปิดงานวันวัฒนธรรมไทยใน ASTANA EXPO 2017 และได้ร่วมลงนามในสมุดเยี่ยม และถ่ายภาพที่ระลึกร่วมกับรัฐมนตรีว่าการกระทรวงสาธารณสุขสาธารณรัฐคาซัคสถาน
นอกจากนี้รองนายกรัฐมนตรีและคณะได้เยี่ยมชมนิทรรศการ และการแสดงในอาคารศาลาไทย หลังจากนั้นได้เยี่ยมชม อาคารแสดงของ คาซัคสถาน สาธารณรัฐประชาชนจีน ญี่ปุ่น ยูอีเอ ที่ทุกอาคารเน้นเรื่อง การประหยัดพลังงาน การเตรียมการด้านพลังงานทางเลือก ซึ่ง ณ ปัจจุบันมีผู้เข้าชมจากทั่วโลกแล้วประมาณ 2 ล้านคนเศษ
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมสร้างเครือข่าย เชื่อมโยง เพื่อช่วยเหลือ สนับสนุนผู้ประกอบการ SMEs ไทย
วันจันทร์ที่ 17 กุมภาพันธ์ 2563
ปลัดกอบชัยฯ เป็นประธานการประชุมสร้างเครือข่าย เชื่อมโยง เพื่อช่วยเหลือ สนับสนุนผู้ประกอบการ SMEs ไทย
นายกอบชัย สังสิทธิสวัสดิ์ ปลัดกระทรวงอุตสาหกรรม  เป็นประธานในการประชุมสร้างเครือข่าย เชื่อมโยง เพื่อช่วยเหลือ สนับสนุนผู้ประกอบการ SMEs ไทย ภายใต้โครงการ หนุน SMEs ไทยก้าวไกลไปด้วยกัน ณ ห้องแก้ววิเชียร ชั้น 11 อาคารสํานักงานใหญ่ SME D Bank
วันนี้ (14 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย เป็นประธานในการประชุมสร้างเครือข่าย เชื่อมโยง เพื่อช่วยเหลือ สนับสนุนผู้ประกอบการ SMEs ไทย ภายใต้โครงการ หนุน SMEs ไทยก้าวไกลไปด้วยกัน โดยมี นายสมานพงษ์ เกลี้ยงลํายอง นางจงรักษ์ โปลิตานนท์ รองกรรมการผู้จัดการ และคณะผู้บริหารให้การต้อนรับ ณ ห้องแก้ววิเชียร ชั้น 11 อาคารสํานักงานใหญ่ SME D Bank
จากนั้นปลัดกอบชัยฯ ร่วมงานแถลงข่าว "บอกรัก SME D ยกกําลัง 3" ภายใต้โครงการสินเชื่อเพื่อยกระดับเศรษฐกิจชุมชน (Local Economy Loan) ระหว่าง ธนาคารพัฒนาวิสาหกิจขนาดกลางและขนาดย่อมแห่งประเทศไทย และบรรษัทประกันสินเชื่ออุตสาหกรรมขนาดย่อม (บสย.) โดยมี นางสาวนารถนารี รัฐปัตย์ รองกรรมการผู้จัดการ รักษาการแทนกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย และนายบรรยง วิเศษมงคลชัย ประธานกรรมการ บรรษัทประกันสินเชื่ออุตสาหกรรมขนาดย่อม เข้าร่วม
จากมติคณะรัฐมนตรี เมื่อวันที่ 7 กุมภาพันธ์ 2563 ที่ผ่านมา เห็นชอบมาตรการ "ต่อเติม เสริมทุน SMEs สร้างไทย" เพื่อช่วยเหลือเอสเอ็มอีให้สามารถเพิ่มขีดความสามรถการแข่งขันของผู้ประกอบการ รวมถึงพัฒนาเศรษฐกิจฐานรากให้เกิดความเข้มแข็ง สําหรับบริการ "SME D ยกกําลัง3" เปิดโอกาสเติมเงินลงทุนให้ทั้งนิติบุคคล และบุคคลธรรมดา โดยมีวัตถุประสงค์เพื่อต้องการให้ผู้ประกอบการมีเงินทุนนําไปใช้หมุนเวียน ลงทุน ขยาย ปรับปรุงกิจการ ซึ่งมีจุดเด่นที่อัตราดอกเบี้ยถูกที่สุดในบรรดาสินเชื่อเอสเอ็มอีของทุกสถาบันการเงินในปัจจุบัน
รัฐบาลไทย-ข่าวทำเนียบรัฐบาล-กสร.ช่วยลูกจ้างถูกซ้อมคืบ นายจ้างยอมจ่ายค่าจ้างแล้ว
วันเสาร์ที่ 3 กุมภาพันธ์ 2561
กสร.ช่วยลูกจ้างถูกซ้อมคืบ นายจ้างยอมจ่ายค่าจ้างแล้ว
อธิบดีกสร. เผยความคืบหน้าช่วยลูกจ้างเหยื่อนายจ้างทําร้ายร่างกาย อ้างทุจริต ล่าสุดหลังเรียกสอบ นายจ้างยอมจ่ายค่าจ้างค้างจ่ายแล้ว พร้อมเงินช่วยเหลือและค่ารักษาพยาบาล ส่วนค่าชดเชยนัดจ่าย 6 ก.พ.นี้ สําหรับกรณีค้ามนุษย์อยู่ระหว่างพิจารณา
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยความคืบหน้าการช่วยเหลือ นายสันติ เปรินทร์ ลูกจ้างร้านขายอุปกรณ์กอล์ฟ ย่านสีลมที่ถูกนายจ้างทําร้ายร่างกาย และเลิกจ้างโดยไม่บอกกล่าวล่วงหน้า ไม่จ่ายค่าชดเชย รวมทั้งค้างจ่ายค่าจ้าง และไม่คืนหลักประกันที่เป็นเงินสด ว่า หลังจากที่ กสร. พร้อมด้วยสหวิชาชีพได้เชิญลูกจ้างมาสอบข้อเท็จจริงในเรื่องดังกล่าว จึงได้ประสานไปยังนายจ้างเพื่อให้ชี้แจงข้อเท็จจริงตามที่ลูกจ้างกล่าวหา ทั้งนี้ กสร. ได้พบผู้แทนนายจ้างซึ่งได้ชี้แจงว่า นายสันติ เปรินทร์ เป็นลูกจ้างของบริษัทฯ จริง โดยเริ่มทํางานเมื่อวันที่ 1 มกราคม 2560 - 27 มกราคม 2561 ในตําแหน่ง พนักงานขาย หลังจากเกิดเหตุตามที่เป็นข่าว เมื่อวันที่ 1 ก.พ. ที่ผ่านมา ผู้แทนนายจ้างมอบกระเช้าและเงินช่วยเหลือเบื้องต้นจํานวน 10,000 บาท และพร้อมยินดีช่วยเหลือค่ารักษาพยาบาลทั้งหมด สําหรับเงินค่าจ้างค้างจ่าย ค่าล่วงเวลา ค่าคอมมิชชั่น ได้โอนเงินให้แก่ลูกจ้างผ่านบัญชีธนาคารในวันที่ 1 ก.พ. เรียบร้อยแล้ว
นายอนันต์ชัย กล่าวต่อไปว่า ในส่วนของค่าจ้างแทนการบอกกล่าวล่วงหน้า ค่าชดเชย และหลักประกันที่เป็นเงินสดนั้น บริษัทจะจ่ายให้ลูกจ้างโดยนัดจ่ายที่สํานักงานสวัสดิการและคุ้มครองแรงงานกรุงเทพมหานครพื้นที่ 1 ในวันที่ 6 ก.พ. 2561 ซึ่งกสร. จะตรวจสอบติดตามให้นายจ้างดําเนินการให้ถูกต้องตามกฏหมาย สําหรับกรณีการทําร้ายร่างกายอยู่ระหว่างการพิจารณาของสหวิชาชีพว่าจะเข้าข่ายการค้ามนุษย์หรือไม่ ทั้งนี้ ลูกจ้างได้ไปแจ้งความที่สถานีตํารวจนครบาลบางรักเรียบร้อยแล้ว ซึ่งจะเป็นขั้นตอนของพนักงานสอบสวนที่จะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-บัญชีกลางแจงการปรับหลักเกณฑ์การเบิกจ่ายค่ารักษาพยาบาลสำหรับผู้ป่วยโรคมะเร็งและค่าโลหิตวิทยา
วันอังคารที่ 30 มกราคม 2561
บัญชีกลางแจงการปรับหลักเกณฑ์การเบิกจ่ายค่ารักษาพยาบาลสําหรับผู้ป่วยโรคมะเร็งและค่าโลหิตวิทยา
กรมบัญชีกลางชี้แจงการปรับหลักเกณฑ์การเบิกจ่ายค่ารักษาพยาบาลสําหรับผู้ป่วยโรคมะเร็งและค่าโลหิตวิทยา
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้ปรับปรุงสิทธิการเบิกจ่ายค่ายารักษามะเร็งที่มีค่าใช้จ่ายสูง โดยดําเนินการร่วมกับมะเร็งวิทยาสมาคมแห่งประเทศไทยและสมาคมโลหิตวิทยาแห่งประเทศไทย เพื่อให้ผู้มีสิทธิสามารถเข้าถึงยาจําเป็นที่มีการพัฒนาตามวิวัฒนาการทางการแพทย์ได้มากขึ้น โดยคํานึงถึงประโยชน์ต่อผู้ป่วยอย่างแท้จริง ประกอบกับยากลุ่มดังกล่าวมีความเหมาะสมสําหรับการรักษาเฉพาะบางโรค/บางกรณี และเป็นยาอันตรายซึ่งอาจทําให้ผู้ป่วยได้รับผลข้างเคียงรุนแรงจากการใช้ยาหรืออาจเป็นอันตรายต่อชีวิต
อธิบดีกรมบัญชีกลาง กล่าวต่อว่า การปรับปรุงในครั้งนี้ ได้ขยายสิทธิประโยชน์กลุ่มยาที่ต้องขออนุมัติก่อนเบิก (OCPA) โดยเพิ่มรายการยาจากเดิม 6 รายการ เป็น 9 รายการ พร้อมทั้งปรับเงื่อนไขให้สามารถเบิกจ่ายได้มากขึ้นจาก 7 กลุ่มโรค เป็น 17 กลุ่มโรค เช่น ยารักษามะเร็งเต้านม (ชื่อ Trastuzumab) เดิมให้เบิกได้เฉพาะระยะแพร่กระจาย ก็จะขยายให้เบิกได้ทั้งระยะแพร่กระจายและระยะเริ่มต้น หรือ ยารักษามะเร็งปอด (ชื่อ Gefitinib) เดิมให้เบิกได้เฉพาะการรักษาเป็นขนานที่ 3 (third line therapy) จะปรับให้เบิกได้ตั้งแต่การรักษาเป็นขนานแรก (first line therapy)
เป็นต้น ทั้งนี้ จะขยายสิทธิให้ครอบคลุมยาที่มีจําเป็นเพิ่มเติมต่อไปเป็นระยะๆ เพื่อให้ผู้ป่วยได้เข้าถึงยาเพื่อการรักษาได้มากขึ้น
อนึ่ง ในการจัดระบบการเบิกค่ายานอก OCPA เป็นนโยบายของรัฐที่ส่งเสริมการใช้ยาอย่างสมเหตุผล โดยให้เบิกตามเงื่อนไขของบัญชียาหลักแห่งชาติ หรือหากมีความจําเป็นต้องใช้ยานอกบัญชียาหลักแห่งชาติจะต้องเป็นไปตามข้อบ่งชี้ที่ขึ้นทะเบียนกับ อย. พร้อมระบุเหตุผลการใช้ยาในระบบเบิกจ่ายตรง ยกเว้นยาบางรายการที่กําหนดให้เป็นรายการยากลุ่มทางเลือก กรณีดังกล่าวผู้มีสิทธิต้องทดรองจ่ายเงินค่ายาไปก่อน แล้วนําใบเสร็จรับเงินไปเบิกกับต้นสังกัด เนื่องจากทางมะเร็งวิทยาสมาคมฯ และสมาคมโลหิตวิทยาฯ เห็นว่ารายการยากลุ่มทางเลือกมีรายการยาอื่น หรือแนวทางการรักษาอื่นที่มีประสิทธิภาพเทียบเท่าหรือดีกว่า นํามาใช้ทดแทนได้
อธิบดีกรมบัญชีกลาง กล่าวในตอนท้าย หากผู้มีสิทธิได้รับผลกระทบที่ทําให้ไม่สามารถเบิกค่ายาได้ เนื่องจากแพทย์มีความประสงค์จะใช้ยานอกเหนือตามรายการ/ข้อบ่งชี้ ที่กําหนด ผู้มีสิทธิสามารถขอทําความตกลงกับกรมบัญชีกลาง ผ่านส่วนราชการต้นสังกัดระดับกรมเพื่อขออนุมัติเบิกค่ายาเป็นรายกรณีได้
รัฐบาลไทย-ข่าวทำเนียบรัฐบาล-หารือความร่วมมือด้านการศึกษาไทย-อินเดีย
วันจันทร์ที่ 4 มีนาคม 2562
หารือความร่วมมือด้านการศึกษาไทย-อินเดีย
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับนางสุจิตรา ทุไร เอกอัครราชทูตสาธารณรัฐอินเดียประจําประเทศไทย
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับนางสุจิตรา ทุไร เอกอัครราชทูตสาธารณรัฐอินเดียประจําประเทศไทย โดยมีนางสาวดุริยา อมตวิวัฒน์ ผู้ตรวจราชการกระทรวงศึกษาธิการ และผู้แทนจากสํานักความสัมพันธ์ต่างประเทศ สป. ร่วมหารือ เมื่อวันพฤหัสบดีที่ 28 กุมภาพันธ์ 2562 ณ ห้องดํารงราชานุภาพ กระทรวงศึกษาธิการ
รมว.ศึกษาธิการกล่าวว่า ประเทศไทยและอินเดียมีความสัมพันธ์อันดีและมีความร่วมมือด้านการศึกษามาอย่างต่อเนื่อง ซึ่งการหารือในครั้งนี้เพื่อติดตามความร่วมมือในการจัดการศึกษาหลักสูตรการแพทย์อายุรเวท ของวิทยาลัยการแพทย์แผนตะวันออก มหาวิทยาลัยรังสิต ที่จะมีผู้เชี่ยวชาญด้านอายุรเวทจากอินเดียมาร่วมสอน โดยขณะนี้อยู่ระหว่างการพิจารณา และได้มอบหมายให้หน่วยงานที่เกี่ยวข้องติดตามผลการดําเนินงานด้วย
นอกจากนี้ ยังได้หารือความร่วมมือด้านการศึกษาในด้านอื่น ๆเช่น การจ้างครูภาษาอังกฤษที่เป็นชาวต่างชาติ, การสอนความรู้ทางวัฒนธรรมอินเดียให้กับเด็กไทยที่ไปเรียนที่อินเดีย เป็นต้น ทั้งนี้ ศธ. มีแนวทางที่จะติดตามผลและดูแลนักเรียนไทยที่ไปศึกษาต่อที่อินเดีย โดยเน้นการดําเนินงานที่เป็นรูปธรรมและมีผลลัพธ์ที่นําไปใช้ได้จริง
เอกอัครราชทูตสาธารณรัฐอินเดียประจําประเทศไทยกล่าวว่า อินเดียและไทยมีประวัติศาสตร์ความสัมพันธ์และความร่วมมือด้านต่าง ๆ มาอย่างยาวนาน ปัจจุบันมีนักเรียนนักศึกษาไทยไปศึกษาต่อที่อินเดีย ประมาณ 6,000 คน ในขณะเดียวกันสถาบันการศึกษาของอินเดียก็มีความร่วมมือกับสถาบันอุดมศึกษาของไทยหลายแห่ง อาทิ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยมหิดล มหาวิทยาลัยศิลปากร เป็นต้น
อินเดียและไทยได้มีการลงนามบันทึกความเข้าใจเกี่ยวกับความร่วมมือด้านการศึกษาเมื่อวันที่ 1 มิถุนายน 2548 และได้มีการจัดการประชุมคณะทํางานร่วมด้านการศึกษาไทย-อินเดีย มาแล้ว 2 ครั้ง โดยครั้งที่ 3 ในปี 2562 นี้ ไทยจะเป็นเจ้าภาพ
นอกจากนี้ รัฐบาลอินเดียได้มอบทุนการศึกษาตั้งแต่ระดับปริญญาตรี-เอก ให้แก่นักเรียนไทยประมาณ 40 ทุนต่อปี ทั้งนี้อินเดียยินดีให้ความร่วมมือและสนับสนุนงานด้านการศึกษากับประเทศไทยอย่างต่อเนื่อง โดยเฉพาะอย่างยิ่งการส่งเสริมครูสอนภาษาอังกฤษให้กับสถานศึกษาของไทย
Written byอรพรรณ​ ฤทธิ์มั่น
Photo Creditยุทธพงศ์ เลือกกลั่นดี
Rewriterนวรัตน์​ ราม​สูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-นายกรัฐมนตรีย้ำ รัฐบาลมีมาตรการที่เหมาะสมในการช่วยเหลือผู้ประสบอุทกภัย กำชับเร่งจ่ายเงินเยียวยาให้เร็วที่สุดภายในสิ้นเดือนนี้
วันศุกร์ที่ 11 ตุลาคม 2562
นายกรัฐมนตรีย้ํา รัฐบาลมีมาตรการที่เหมาะสมในการช่วยเหลือผู้ประสบอุทกภัย กําชับเร่งจ่ายเงินเยียวยาให้เร็วที่สุดภายในสิ้นเดือนนี้
นายกรัฐมนตรี ลงพื้นที่จังหวัดอุบลราชธานี ติดตามการฟื้นฟูเยียวยา ซ่อมแซมบ้านเรือน และสถานที่สาธารณประโยชน์  โดยย้ํารัฐบาลมีมาตรการที่เหมาะสมในการช่วยเหลือผู้ประสบอุทกภัย กําชับเร่งจ่ายเงินเยียวยาให้เร็วที่สุดภายในสิ้นเดือนนี้
วันนี้ (11 ตุลาคม 2562) เวลา 14.00 น. ณ ศาลาประชาวาริน ตําบลวารินชําราบอําเภอวารินชําราบ จังหวัดอุบลราชธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะลงพื้นที่จังหวัดอุบลราชธานี เพื่อติดตามการดําเนินการฟื้นฟู เยียวยา รวมถึงการซ่อมแซมบ้านเรือนและสถานที่สาธารณประโยชน์ พร้อมเยี่ยมให้กําลังใจผู้ประสบอุทกภัยในพื้นที่
สําหรับสถานการณ์น้ําล่าสุด แม่น้ํามูลได้กลับเข้าสู่ระดับตลิ่ง ลดต่ํากว่าตลิ่ง 4.14 เมตร ตั้งแต่วันที่ 3 ตุลาคม 2562 ที่ผ่านมา ทั้งนี้ จังหวัดได้เร่งระดมทุกภาคส่วน รวมถึงจิตอาสาช่วยกันฟื้นฟูเพื่อให้สถานการณ์คลี่คลายกลับเข้าสู่สภาวะปกติ โดยได้จัดกิจกรรม Kick off ปฏิบัติการสูบน้ําออกจากพื้นที่ท่วมขัง ทําความสะอาด เก็บกวาดขยะและตรวจสอบความเสียหาย รวมทั้งแก้ไขปัญหาน้ําเสียอย่างต่อเนื่อง ซึ่งจังหวัดได้ดําเนินการสํารวจความเสียหายบ้านเรือนพบว่า มีบ้านเรือนได้รับความเสียหาย จํานวน 20,675 ครัวเรือน ได้รับดูแลตามหลักเกณฑ์และเงื่อนไขการจ่ายเงินช่วยเหลือฯ ครัวเรือนละ 5,000 บาท และอยู่ในระหว่างสํารวจเพิ่มเติมบ้านเรือนที่เสียหาย จํานวน 16,245 หลัง แบ่งออกเป็นเสียหายทั้งหลัง จํานวน 3 หลัง เสียหายมาก จํานวน 7,567 หลัง เสียหายน้อย จํานวน 8,675 หลัง ซึ่งได้ซ่อมแซมแล้ว จํานวน 2,002 หลัง
โอกาสนี้ นายกรัฐมนตรีพบปะและกล่าวให้กําลังใจผู้ประสบอุทกภัยตอนหนึ่งว่า นายกรัฐมนตรีมีแต่กําลังใจมามอบให้ และขอส่งกําลังใจให้แก่ผู้ประสบอุทกภัยทั้ง 32 จังหวัดด้วย และประเทศญี่ปุ่นที่ คาดการณ์จะประสบภัยพายุในช่วงวันที่ 12-14 ตุลาคม นี้ ตลอดระยะเวลาที่ผ่านมา รัฐบาลได้ติดตามสถานการณ์ผู้ประสบอุทกภัยพร้อมทั้งเสริมมาตรการที่เหมาะสมในการช่วยเหลือประชาชน โดยเฉพาะเรื่องงบประมาณ โดยได้มีการอนุมัติงบประมาณเพื่อช่วยเหลือเยียวยาประชาชนผ่านมาตรการต่างๆ และเร่งการเบิกจ่ายเงินเยียวยาให้เร็วที่สุด หากเป็นไปได้ขอให้แล้วเสร็จภายในสิ้นเดือนนี้ นายกรัฐมนตรียังขอประชาชนให้เชื่อมั่นว่า รัฐบาลจะไม่ทิ้งใครไว้ข้างหลัง หากต้องการความช่วยเหลือเพิ่มเติมให้แจ้งกับส่วนท้องถิ่นและผู้ว่าราชการจังหวัดได้เลย เพียงให้ประชาชนมีความเข้มแข็งมีกําลังใจที่ดีในการต่อสู้กับอุทกภัย
นายกรัฐมนตรีกล่าวฝากไปยังนักการเมือง ให้ช่วยกันแก้ไขปัญหาประชาชน ร่วมมือกันเพื่อให้ประเทศเดินไปข้างหน้า โดยรัฐบาลมีหน้าที่ดูแลประชาชนทั้งประเทศให้มีความกินดีอยู่ดี กําลังศึกษาแนวทางของจีนในการเพิ่มรายได้ประชาชน ทั้งนี้ ขอให้ประชาชนร่วมมือกันทําในสิ่งที่ดีงามเกิดประโยชน์ต่อตนเอง ครอบครัว และประเทศชาติ มีความรับผิดชอบ จิตสํานึก ความรักชาติ และอย่าลืมหน้าที่ทุกคนต้องร่วมมือกันสร้างชาติให้แข็งแรงและมั่นคง
----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. ร่วมพิธีทำบุญตักบาตร และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 28 กรกฎาคม 2562
วันอาทิตย์ที่ 28 กรกฎาคม 2562
ทส. ร่วมพิธีทําบุญตักบาตร และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 28 กรกฎาคม 2562
ทส. ร่วมพิธีทําบุญตักบาตร และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 28 กรกฎาคม 2562
ทส.ร่วมพิธีทําบุญตักบาตร และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 28 กรกฎาคม 2562
วันนี้ (28 กรกฎาคม 2562) เวลา 07.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมภริยา นําคณะผู้บริหาร ระดับสูง ของกระทรวงทรัพยากรธรรมชาติและสิ่งแวดล้อม ร่วมพิธีทําบุญตักบาตรข้าวสาร อาหารแห้ง พระสงฆ์และสามเณร จํานวน 568 รูป ถวายเป็นพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว  ก่อนร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี 2562 เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 28 กรกฎาคม 2562 โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีนําคณะรัฐมนตรี และผู้เข้าร่วมพิธี ถวายความเคารพพระบรมฉายาลักษณ์ พระบาทสมเด็จพระวชิรเกล้าเจ้าอยู่หัว  เปิดกรวยกระทงดอกไม้ถวายราชสักการะ  กราบบังคมทูลถวายพระพรชัยมงคลฯ  และกล่าวนําถวายสัตย์ปฏิญาณฯ ณ บริเวณ ท้องสนามหลวง
หลังจากนั้น เวลาประมาณ 08.00 น. ได้ร่วมลงนามถวายพระพรชัยมงคลฯ เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 28 กรกฎาคม 2562 ณ พระบรมมหาราชวัง
รัฐบาลไทย-ข่าวทำเนียบรัฐบาล-รองนายกรัฐมนตรีเป็นประธานในพิธีอุ้มพระดำน้ำ
วันพุธที่ 20 กันยายน 2560
รองนายกรัฐมนตรีเป็นประธานในพิธีอุ้มพระดําน้ํา
รองนายกรัฐมนตรีเป็นประธานในพิธีอุ้มพระดําน้ํา
วันนี้ (วันพุธที่ 20 ก.ย. 2560) เวลา 10.00 น. ณ บริเวณแม่น้ําป่าสัก หน้าวัดโบสถ์ชนะมาร จังหวัด เพชรบูรณ์
พลเอก ธนะศักดิ์ ปฏิมาประกร รองนายกรัฐมนตรีเป็นประธานในพิธีอุ้มพระดําน้ํา
พิธีอุ้มพระดําน้ําเป็นประเพณีที่จัดในวันขึ้น 15 ค่ําเดือน10 ของทุกปี ต่อเนื่องมากว่า 400 ปี แล้วโดยมีเจ้าเมือง( ผู้ว่าราชการจังหวัด นาย พิบูลย์ หัตถกิจโกศล) เป็นผู้ทําพิธี เพื่อสักการะพระพุทธมหาธรรมราชา พระคู่บ้านคู่เมืองเพชรบูรณ์ ให้ปกปักรักษาเกิดความร่มเย็น อุดมสมบูรณ์ ปัจจุบันพิธีนี้ถือเป็นการธํารงพระพุทธศาสนา รักษาวัฒนธรรม ส่งเสริมการท่องเที่ยวและสร้างรายได้ให้แก่ประชาชนในจังหวัด โดยในปีนี้มีประชาชนมาร่วมพิธีจํานวนมาก